paragraph_text: Grad se diže (talijanski: La città che sale) je slika Umberta Boccionija iz 1910. god. koja se drži za likovni manifest futurizma. God. 1912. sliku je kupio glazbenik Ferruccio Busini, a izložena je danas u Muzeju moderne umjetnosti (MoMA) u New Yorku. mini|lijevo|<center>Skica u ulju za „Grad se diže”, 1910., [[Brera, Milano]] Boccioni je napravio mnogo studija za ovo monumentalno djelo od ljeta 1910. do travnja 1911. Prvi put je izložena na izložbi slobodne umjetnosti (Mostra d'arte libera) održanoj u Milanu.<ref>Više autora, Opća povijest umjetnosti, Mozaik Knjiga, Zagreb, 2003. god., str. 586 ISBN 953-196-631-1 Tada je naziv ovog djela bio Il lavoro („Rad”). Iako su na slici prisutni realistični elementi (npr. skele i zgrade) i prostor još uvijek podliježe perspektivi, ova slika smatra se prvim stvarnim futurističkim djelom Umberta Boccionija,<ref>George Heard Hamilton, Painting and Sculpture in Europe 1880-1940, 6. izdanje 1993., Yale University Press, New Haven, str. 281. ISBN 0300056494 iako se ne razlikuje mnogo od njegovih prethodnih radova koji prikazuju predgrađa. No, na ovoj slici naturalističke vizije iz prethodnih djela su napuštene i zamijenjene su dinamičnijim vizijama.